
ЕУРАЗИЯЛЫҚ ЭКОНОМИКАЛЫҚ КОМИССИЯ
АЛҚА

ШЕШІМ

	2026 жылғы «28» шілде
	       № 97  
	Мәскеу қаласы



	

Дүниежүзілік пошта одағының актілерінде көзделген және халықаралық пошта жөнелтілімдерімен ілесіп жүретін, кедендік декларация ретінде пайдаланылуы мүмкін құжаттардың тізбесі туралы 
Еуразиялық экономикалық одақтың Кеден кодексінің 105-бабының  6-тармағына, 260-бабының 3-тармағына, 286-бабының 8-тармағына және 287-бабының 3-тармағына сәйкес Еуразиялық экономикалық комиссия Алқасы шешті:
1. Қоса беріліп отырған Дүниежүзілік пошта одағының актілерінде көзделген және халықаралық пошта жөнелтілімдерімен ілесіп жүретін, кедендік декларация ретінде пайдаланылуы мүмкін құжаттардың тізбесі бекітілсін.
2. Кеден одағы Комиссиясының «Дүниежүзілік пошта одағының актілерінде көзделген құжаттарды кедендік декларация ретінде пайдалану тәртібі туралы нұсқаулықты бекіту туралы» 2010 жылғы 18 маусымдағы   № 310 шешімінің күші жойылды деп танылсын.
3. Осы Шешім ол ресми жарияланған күннен бастап күнтізбелік          30 күн өткен соң күшіне енеді.
	Еуразиялық экономикалық комиссия
Алқасының Төрағасы
	
Б. Сағынтаев

Еуразиялық экономикалық комиссия Алқасының
2026 жылғы 28 шілдедегі № 97 шешімімен
БЕКІТІЛГЕН


 Дүниежүзілік пошта одағының актілерінде көзделген және халықаралық пошта жөнелтілімдерімен ілесіп жүретін, кедендік декларация ретінде пайдаланылуы мүмкін құжаттардың
ТІЗБЕСІ

1. Транзиттік декларация ретінде мынадай мәліметтерді қамтитын CN 37, CN 38, CN 41 және CN 46 жөнелтпе өткізулері пайдаланылуы мүмкін:
а) халықаралық пошта жөнелтілімдерін жіберуші және алушы болып табылатын халықаралық пошта алмасу орындарының (мекемелердің) атаулары туралы;
б) жөнелтуші елдің және межелі елдің (халықаралық пошта жөнелтілімдерінің жөнелтушісі және алушысы болып табылатын халықаралық пошта алмасу орындары (мекемелері) елдерінің) атаулары туралы;
в) тасымалдаушы туралы;
г) халықаралық тасымалдау көлік құралы туралы;
д) жолда халықаралық пошта жөнелтілімдерін жоспарланған қайта тиеу немесе жүк операциялары туралы;
е) килограмдағы көлемі туралы (брутто салмағы);
ж) жүк орындарының саны туралы;
з) халықаралық пошта жөнелтілімі бар жеделхаттардың нөмірлері туралы;
и) құжаттың жасалған күні және пошта байланысы операторының тағайындалған қызметкерінің қолы (CN 37, CN 38, CN 41 жөнелтпе өткізулеріне қатысты); 
к) құжаттың жасалған күні және авиатасымалдаушы өкілінің қолы (CN 46 жөнелтпе өткізуіне қатысты). 
2. Тауарға арналған декларация ретінде мынадай мәліметтерді қамтитын CN 22 (халықаралық пошта жөнелтілімінде көрсетілген мәліметтердің жиынтығында), CN 23, CN 23ЕМS кедендік декларациялары және СР72 бума-бланк пайдаланылуы мүмкін:
а) жөнелтуші және алушы, сондай-ақ олардың мекенжайлары туралы;
б) жөнелтуші елдің және межелі елдің атаулары туралы;	
в) тауарлардың атаулары және сипаттамалары туралы*;
г) Тауарларды сипаттау мен оларға код белгілеулің үйлестірілген жүйесіне немесе Сыртқы экономикалық қызметтің тауар номенклатурасына сәйкес тауарлардың кемінде алғашқы 6 белгі деңгейіндегі коды туралы;
д) валютаның бағасы және атауы туралы;
е) килограмдағы (брутто салмағы) және (немесе) қосымша өлшем бірліктеріндегі (литр, дана) көлемі туралы;
ж) тауарлар шығарылған елдің атауы туралы;
з) құжаттың жасалған күні және жөнелтушінің қолы.
3. Жолаушыларға арналған кедендік декларация ретінде мынадай мәліметтерді қамтитын CN 22 (халықаралық пошта жөнелтілімінде көрсетілген мәліметтердің жиынтығында), CN 23, CN 23ЕМS кедендік декларациялары және СР72 бума-бланк пайдаланылуы мүмкін:
а) жөнелтуші және алушы, сондай-ақ олардың мекенжайлары туралы;
б) жөнелтуші елдің және межелі елдің атаулары туралы;	
в) тауарлардың атаулары және сипаттамалары туралы*;
г) валютаның бағасы және атауы туралы;
д) килограмдағы (брутто салмағы) және (немесе) қосымша өлшем бірліктеріндегі (литр, дана) көлемі туралы;
е) құжаттың жасалған күні және жөнелтушінің қолы.
_____________
* Қазақстан Республикасы және Қырғыз Республикасы үшін ұялы байланыс абоненттік құрылғыларына (смартфондарға, байланыстың ұялы желісіне арналған телефон аппараттарына және ұялы байланыс функциялары бар планшеттерге) қатысты қосымша IMEI-код (халықаралық сәйкестендіру нөмірі) көрсетіледі.


______________

